Skíðamaðurinn Hilmar Snær Örvarsson segist ekki geta annað en verið sáttur við árangur sinn á vetrarólympíumótinu í Beijing í Kína í morgun. Hann endaði í 5. sæti svigkeppninnar.
Hilmar Snær var níundi eftir fyrri ferðina og vann sig því upp um fjögur sæti í seinni ferðinni og endaði í fimmta sæti. Það er besti árangur Íslendings frá upphafi á vetrarólympíumóti fatlaðra.
Sagði Hilmar Snær Örvarsson eftir keppnina í morgun. Sigurvegari í standandi flokknum var Arthur Bauchet frá Frakklandi. Silfur fór til Kína er Jingyi Liang átti fínar ferðir í brautinni. Adam Hall frá Nýja Sjállandi varð í bronsverðlaunasætinu. Í svigi eru farnar tvær ferðir og gildir samanlagður tími úr ferðunum tveimur. Brautin er lögð upp á nýtt milli ferða, og seinni brautin hentaði Hilmari einkar vel.
Ýmislegt hefur gengið á, á einu stærsta golfmóti ársins, Players mótinu í Bandaríkjunum. Ef allt hefði verið á áætlun ætti að leika fjórða og síðasta hring mótsins í kvöld, en hins vegar er nú aðeins einum hring lokið. Veðrið hefur nefnilega sett strik í reikninginn á Sawgrass vellinum Í Flórída. Festa þurfti leik í tvígang á fimmtudag og á föstudaginn var næstum ekkert hægt að spila. Þegar fyrsta hringnum lauk loks í gær voru Englendingurinn Tommy Fleetwood og Tom Hoge frá Bandaríkjunum efstir og jafnir á sex höggum undir pari. Fleetwood náði svo að leika þrjár holur á öðrum hring í gær en Hoge engar brautir. Mótið er því langt á eftir áætlun.

Skíðamaðurinn Hilmar Snær Örvarsson endaði í 5. sæti svigkeppninnar á vetrarólympíumótinu í Beijing í Kína í morgun. 